‎- บริมสลี่ย์ ‎- สมเด็จฯ
‎สัปดาห์นี้เรามีหมายกําหนดการอะไรบ้าง
‎หมายกําหนดการรึพ่ะย่ะค่ะ สมเด็จฯ
‎คงต้องไปเยือนองค์กรการกุศลสินะ ‎เยี่ยมคนยากไร้ หรือเด็กกําพร้า
‎เรารู้แน่ว่าต้องให้นางสนองพระโอษฐ์เข้าเฝ้า
‎นั่นสําคัญนะ มีอะไรให้เที่ยวชมมากมาย
‎อย่างเช่นศิลปะ ‎ต้องไปเยี่ยมชมห้องภาพในลอนดอน
‎เราน่ะชอบการละครและดนตรีมาแต่ไหนแต่ไร
‎มีคอนเสิร์ตหรืออุปรากรในหมายของเราบ้างไหม
‎หมายกําหนดการตอนนี้ ‎ไม่มีพระราชกรณียกิจพ่ะย่ะค่ะ
‎จะไม่มี... ในหมายกําหนดการ ‎ไม่มีอะไรให้ทําเลยรึ
‎ไม่มีพ่ะย่ะค่ะ
‎บริมสลี่ย์ เราเป็นพระราชินีนะ
‎เรามีหน้าที่ มีราชกรณียกิจ ไม่ใช่รึ
‎- มีแน่พ่ะย่ะค่ะ มีมากด้วย ‎- แล้วจะไม่มีอะไรในหมายได้อย่างไร
‎สมเด็จฯ กําลังสําราญพระราชอิริยาบถ
‎ในช่วงแรกของการอภิเษกสมรสอยู่พ่ะย่ะค่ะ
‎นี่คือช่วงดื่มน้ําผึ้งพระจันทร์
‎ถูกต้องพ่ะย่ะค่ะ
‎รัฐสภาเรียกว่า การทดลองครั้งยิ่งใหญ่
‎แหม ก็เป็นการทดลองครั้งยิ่งใหญ่จริงๆ
‎แจกบรรดาศักดิ์ให้ผู้คนที่เหมือนพระราชินีองค์ใหม่
‎ประเด็นอยู่ที่มีเสียงวิจารณ์หนาหู ‎งานนี้จะต้องสัมฤทธิ์ผล
‎- สําเร็จแน่ ลอร์ดบิวต์ ‎- เรารู้อะไรกันบ้าง
‎ทั้งสองเหมาะสมกัน
‎แน่นอนสิ ทรงเป็นกษัตริย์ของเรา
‎ทรงเหมาะสมกับทุกคน
‎- หล่อนช่างโชคดี ‎- โชคดีจริง เรื่องนั้นมิใช่ปัญหา
‎แล้วปัญหาคือเรื่องใด
‎- มีสตรีนั่งอยู่ กระหม่อมพูดไม่ได้ ‎- แหม ดี
‎- คงไม่มีอะไรต้องคุยกันอีก ‎- ให้กระหม่อมแจ้งสภาขุนนางไหม
‎เดี๋ยวนี้อะไรๆ ก็สมัยใหม่หมดแล้ว
‎สมัยเรา ในคืนวิวาห์ ‎มีคนอยู่ในห้องหอด้วยตั้งเจ็ดคน
‎เพื่อเป็นสักขีพยาน... กิจกรรมสมรสสมรัก
‎และรับรองว่าพ่อของจอร์จี้กับเรา
‎ได้กระทําการที่ทําให้จอร์จี้ถือกําเนิด
‎สมัยนี้เราต้องให้ความเป็นส่วนตัวแก่บ่าวสาว
‎ซึ่งปกติแล้วก็คงไม่ใช่ปัญหาอะไรกระมัง
‎ชายหนุ่ม หญิงสาว โอกาสที่จะ...
‎แต่นี่คือจอร์จี้
‎หรือในหลวงน่ะ
‎เราก็รู้กันว่าในหลวงจอร์จี้ของเรานั้นอาจจะ...
‎ทรงสมบูรณ์ไร้ที่ติ ทุกคนเห็นพ้องต้องกัน
‎- กษัตริย์เราไม่มัวหมองแต่อย่างใด ‎- พระราชาผู้แข็งแกร่งที่สุด
‎- แค่ทรงมีความคิดอ่านเป็นเอกเทศ ‎- อิสระเสรียิ่งนัก
‎คิดอะไรไม่เหมือนใคร
‎แต่ถ้ากิจกรรมซึ่งมักจะทํากันในคืนสมรส
‎ไม่บังเกิดขึ้น
‎นั่นจะส่งผลเสียต่อการทดลองครั้งยิ่งใหญ่
‎จะให้ใครสงสัยไม่ได้ ทรงเข้าพระทัยใช่ไหม
‎- จะไม่มีข้อสงสัยใดๆ ‎- ไม่เคยมีอยู่แล้ว
‎การทดลองสุดวิเศษ ขอให้เจริญๆ
‎ตกลงเขาทําอย่างว่าหรือยัง
‎(ควีนชาร์ล็อตต์: เรื่องเล่าราชินีบริดเจอร์ตัน)
‎ความอดทนอดกลั้น บางครั้งหาใช่ความดีศรีสมร
‎เวลาผันผ่าน บางคราหาได้ก่อประโยชน์
‎และบางที เรื่องดีๆ
‎ก็มิได้บังเกิดแก่ผู้ที่อดทนรอคอย
‎แต่กระนั้น ความปีติยินดีแสนพิเศษบางประการ
‎ก็ควรค่าแก่การรอคอย
‎โอ๋ๆ นะจ๊ะ
‎- ไม่ ‎- แต่ท่านแม่...
‎ลูกว่าท่านแม่จะชอบหล่อน ‎หล่อนร่าเริงคุยสนุก
‎หล่อนเป็นนางละคร ไม่ได้ ‎เลิกกับหล่อนแล้วไปหาหญิงที่คู่ควรเสีย
‎มีลูกมีเต้าแล้วด้วย
‎- น่าอายนัก ‎- ถ้าเขารักหล่อน...
‎- ยังมีหน้ามาพูด ‎- ขอบคุณ
‎เพื่อนใจของลูกมีสามีแล้วนะ
‎- เฟรเดอริก แล้วเมียลูกล่ะ ‎- ลูกไม่เจอหน้าเมียมา 20 ปีแล้ว
‎ถ้าผมต้องแต่งกับพี่ ‎ผมก็หนีออกนอกประเทศเหมือนกัน
‎เป็นไปได้อย่างไรกันที่ลูกแม่ ‎ไม่มีชีวิตรักที่ออกหน้าออกตาได้สักคน
‎ท่านแม่ มันอาจจะสายไปแล้ว ‎พวกพี่หญิงน้องหญิงก็พ้นวัยจะมีบุตร
‎- ส่วนพวกเราพยายามเต็มที่แล้ว ไม่แน่... ‎- ไม่ได้
‎เสด็จพ่อกับแม่รับใช้อาณาจักรบริเตนใหญ่
‎ด้วยการสร้างสายโลหิตอันยิ่งยง
‎เราจะไม่ยอมให้มันจบที่รุ่นลูก ‎สายเลือดนี้ต้องดําเนินต่อไป
‎- พวกลูกต้องทําให้คงอยู่ต่อไป ‎- ไม่ง่ายอย่างที่พูดนะแม่
‎- ลูกไม่ยอม... ‎- ผลที่ได้มันไม่มีทาง...
‎ลูกไม่ขอรับผิดชอบ ‎ลูกมีหน้าที่ แต่ก็ไม่สามารถ...
‎เพราะผู้หญิงเหล่านั้น...
‎อดสงสัยไม่ได้ ระหว่างที่อังกฤษ ‎รอดูว่าโอรสธิดาของพระเจ้าจอร์จองค์ใด
‎จะช่วยให้เราใกล้มีทายาทสืบบัลลังก์
‎ความอดทนเฝ้ารอนั้นเป็นความดีหรือภาระ
‎ต่อสมเด็จพระราชินีชาร์ล็อตต์ที่รักของเรากันแน่
‎บริมสลี่ย์
‎พ่ะย่ะค่ะ สมเด็จฯ
‎เตรียมรถม้า
‎พ่ะย่ะค่ะ สมเด็จฯ ‎กระหม่อมขอทูลถามว่าจะเสด็จที่ใด
‎เราจะไปหาสามี
‎เขาอยู่ไหน
‎- ไม่นึกว่าสมเด็จฯ จะเสด็จมา ‎- เขาอยู่ไหน
‎อยู่ที่หอดูดาวพ่ะย่ะค่ะ
‎รอตรงนี้แหละ
‎นี่อาจเป็นเรื่องดี
‎ก็เป็นได้
‎หรืออาจเป็นเรื่องร้าย
‎อยากเข้าไปรอดูผลข้างในไหม
‎จะได้อุ่นหน่อย คืนนี้อากาศเย็นทีเดียว
‎ขอบคุณครับ คุณช่างน้ําใจงามที่เอื้อเฟื้อ
‎ผมอิจฉาเสมอที่ข้าหลวงพระราชา
‎มีห้องพักโอ่อ่ากว่าข้าหลวงพระราชินี
‎ก็ควรเป็นอย่างนั้น
‎ผมสําคัญกว่าคุณ
‎วังหลวงขอรายงานความคืบหน้า
‎- จะตอบว่ายังไง ‎- ฉันเหรอ ทําไมฉันต้องเป็นคนรายงาน
‎เพราะทรงเป็นฝ่ายที่ไม่ยอมร่วมรัก
‎นางก็น่าจะยั่วท่านหน่อย
‎ทรงเป็นกุลสตรีบริสุทธิ์ผุดผ่องมีชาติตระกูล
‎- น้ําเสียงกล่าวโทษนะนั่น ‎- นายก็น่าจะทําอะไรสักอย่าง
‎ฉันคุมท่านไม่ได้
‎นายรับใช้ท่าน รู้จักท่านดี
‎มีปัญหาอะไร
‎พิกลพิการ หรือของลับท่านผิดปกติ
‎นั่นล้ําเส้นไปแล้ว
‎ฉันถามอยู่
‎เรากําลังมีปัญหา
‎ฉันว่าของลับท่านปกติดี
‎ใหญ่ด้วย
‎เท่าที่เคยเห็น ของลับออกจะใหญ่แข็งปั๋ง
‎ไม่พิกลพิการ
‎สมเด็จฯ ก็งามดั่งอัญมณี
‎แต่ไม่แน่... อาจจะไม่ใช่รสนิยมท่าน ไม่ถูกจริต
‎นี่ก็ไม่รู้จะนิยามรสนิยมของในหลวงว่ายังไง
‎ชอบผู้หญิง นอกจากนั้นฉันไม่เคยใส่ใจ
‎งั้น...
‎สองพระองค์อาจแค่ต้องอยู่ด้วยกัน ‎อย่างที่ทําอยู่ตอนนี้
‎คิดว่าทั้งคู่จะอยู่ด้วยกันถึง 15 นาทีเหรอ
‎ขอให้ได้สัก 20 นาทีเถอะ
‎ที่นี่มีไว้ทําอะไร
‎ชาร์ล็อตต์
‎สวัสดี ท่านมาแล้ว
‎ที่นี่น่ะรึ นี่คือหอดูดาว เอาไว้ดูดาวบนฟ้า
‎คืนนี้ก็เป็นคืนฟ้าโปร่งพอดี
‎มองเห็นกลุ่มดาวได้
‎และเราคิดว่า...
‎เห็นไปถึงดาวเคราะห์เลยทีเดียว
‎มาเลย ดูสิ
‎- ท่านหมกตัวทําเรื่องแบบนี้อยู่รึ ‎- ว่าอะไรนะ
‎หลังพิธีสมรส
‎ท่านหมกตัวทําเรื่องแบบนี้หลังพิธีสมรสน่ะรึ
‎ก็ใช่ เรื่องนี้น่าตื่นเต้นที่สุด ‎ดาวกําลังจะโคจรมา...
‎- ในห้องนี้น่ะนะ ‎- ในหอดูดาว ใช่
‎จอร์จ เราพลาดตรงไหน
‎เราทําอะไรผิดไป
‎- ท่านไม่ได้ทําอะไรผิด ‎- เราพูดจาระคายหู
‎- เปล่า ‎- หรือทําอะไรให้ขุ่นเคืองใจ
‎- ไม่เลย ชาร์ล็อตต์... ‎- แล้วเรามีอะไรไม่ดีตรงไหน
‎- ท่านไม่มีอะไรไม่ดีเลย ‎- ต้องมีแน่
‎อย่าพูดจาไร้เหตุผลสิ
‎จอร์จ เรานึกว่าท่านไปเที่ยวซ่อง
‎รู้หรือเปล่าว่าคํานั้นแปลว่าอะไร
‎เรารู้จักซ่อง เกือบๆ
‎เรามีพี่ชายหลายคนนะ นั่นไม่ได้แปลว่า...
‎เราหมายถึง หากท่านไปซ่องยังอาจจะดีกว่านี้
‎เราคงเข้าใจดีกว่านี้ ‎แต่ไม่เลย ท่านอยากอยู่กับดาวมากกว่าเรา
‎- เราไม่ได้บอกว่าอยากอยู่... ‎- แต่ท่านอยู่ในห้อง...
‎หอดูดาว
‎หนึ่งเดียวเท่านั้นในประเทศอังกฤษ
‎ท่านอยู่ในห้องดูดาวหนึ่งเดียวนี้
‎กินนอนที่นี่และมองขึ้นไปบนฟ้า
‎ตื่นเต้นกับกลุ่มดาวทั้งหลายมาตั้งแต่คืนแต่งงาน
‎ขณะที่เรากลับต้องอุดอู้
‎อยู่ในตําหนักน่าอึดอัด ‎ถูกจับเปลี่ยนชุดเหมือนตุ๊กตา
‎วันละสามครั้งทั้งที่ไม่ได้ไปไหน
‎ไม่มีใครให้คุยด้วย และไม่มีอะไรให้ทํา
‎ท่านคือพระราชินี ท่านจะทําอะไรก็ได้
‎- เว้นแต่อยู่กับสามี ‎- ไม่เอาน่ะ
‎จอร์จ!
‎เราไม่เข้าใจว่าท่านจะบ่นอะไร
‎เราอายุสิบเจ็ด และจู่ๆ ก็กลายเป็นพระราชินี
‎มาอยู่ในประเทศประหลาด ‎อาหารประหลาด ประเพณีก็ประหลาด
‎ท่านไม่เข้าใจเพราะท่านเกิดมาแบบนี้
‎เราทําอะไรตามใจตัวเองไม่ได้
‎ห้ามพระราชินีไปหาช่างอาภรณ์
‎หรือไปห้องภาพ หรือร้านไอศกรีม ‎ห้ามผูกมิตรกับใคร
‎เราต้องวางตัวห่างเหินกับคนทั่วไป
‎เราไม่รู้จักใครที่นี่สักคนนอกจากท่าน
‎เราโดดเดี่ยวเดียวดายอย่างที่สุด ‎แต่ท่านกลับอยากอยู่กับฟ้ามากกว่าเรา
‎- จอร์จ! ‎- อะไรล่ะ
‎พูดอะไรบ้างสิ
‎- เราไม่อยากทะเลาะกับท่าน ‎- แต่เราอยากทะเลาะกับท่าน
‎ทะเลาะกับเราหน่อย สู้เพื่อเราสิ
‎กลับบ้านไปเถอะ ชาร์ล็อตต์
‎ดูเหมือนทรงพระเกษมสําราญ
‎ดูเหมือนทรงพอพระทัยยิ่ง
‎เราหวังว่าจะได้ฟังข่าวที่มากกว่าแค่ดูเหมือน
‎มีความสุขกายสบายใจ
‎ทรงเข้ากันได้ดีเยี่ยม ‎ทรงหลงใหลความงามของพระนางสุดใจ
‎จริงรึ พระเจ้าจอร์จนี่น่ะรึ หลงสุดใจ
‎กระหม่อมมิบังอาจระบุพระอารมณ์ของในหลวง
‎แน่นอน กระหม่อมแค่หมายถึงทรงดูมีความสุขดี
‎มีหลักฐานอะไร
‎มีการพูดคุยและเดินเล่นกันบ่อยๆ
‎ทรงพระสรวล มีเสียงหัวเราะ ‎ได้ยินแล้วอบอุ่นหัวใจ
‎แล้วสัมพันธ์ของสองพระองค์ล่ะ
‎สัมพันธ์
‎ความผูกพันในฐานะสามีภรรยา
‎ผูกพัน
‎พระราชชนนีประสงค์จะยืนยันว่า
‎สามีภรรยาได้ร่วมประเวณีกันแล้ว
‎มีเพศสัมพันธ์กัน
‎ทรงถามเพราะเห็นแก่ประเทศชาติ แน่นอน
‎แน่นอน
‎แล้วอย่างไร
‎แน่นอนพ่ะย่ะค่ะ จากที่กระหม่อมเห็นก็น่าจะใช่
‎ถือเป็นการดื่มน้ําผึ้งพระจันทร์ที่สําเร็จลุล่วงสินะ
‎คุณเห็นด้วยว่าสําเร็จลุล่วง ใช่ไหมบริมสลี่ย์
‎เสร็จเรียบร้อยเลย
‎ใช่
‎ดีมาก ดีที่สุด
‎เผลอๆ เราจะได้ทายาทสืบบัลลังก์ ‎ภายในสองสัปดาห์หน้า
‎เช้าสายบ่ายเย็น ตอนนี้เวลาจิบชายังจะเอา
‎ฉันจิบชาอยู่เลยนะคอรัล กําลังปักหมอนอยู่แท้ๆ
‎เสียใจด้วยจริงๆ ค่ะ นายหญิง ‎รู้ไหมว่าทําไมจึงคึกจัด
‎เขาไปสโมสรไวท์ที่เมย์แฟร์เป็นครั้งแรก
‎สโมสรท่านชายนั่นหรือคะ
‎ปรากฏว่าเมื่อเป็นสมาชิกสังคมชั้นสูงมีบรรดาศักดิ์
‎เขามีสิทธิ์เข้าได้ แต่สโมสรไม่ยอมให้เข้า
‎โอ๊ย นายหญิง เรื่องแบบเดียวกันนี้
‎เกิดขึ้นกับลอร์ดสไมธ์-สมิธและตระกูลเคนท์
‎สามีฉันมุ่งมั่นจะให้คนเหล่านี้ยอมรับให้ได้
‎พวกชั้นสูงน่ะยอดแย่ ‎ขนาดสาวใช้ของพวกนั้นยังทําตัวเชิดหยิ่ง
‎ดิฉันว่าแบบเดิมก็ไม่เห็นแย่ตรงไหน ‎แต่ฉันก็คงไม่เข้าใจหรอกค่ะ
‎เพราะบรรดาศักดิ์ไง ลอร์ดแดนเบอรี่
‎พอได้ลิ้มรสเข้าหน่อย ‎ตอนนี้ก็ไม่ยอมให้ใครมาขวาง
‎พรุ่งนี้เขาจะลองพยายามเข้าร่วมก๊วนล่าสัตว์
‎ดิฉันจะเตรียมน้ําอุ่นไว้ให้นายหญิง ‎พร้อมอาบได้ทุกเมื่อเลยค่ะ
‎แค่เรียกดิฉันก็มาทันที
‎ฉันน่าจะต้องใช้ยาขี้ผึ้งบรรเทาเจ็บขาหนีบด้วย
‎ตายละ
‎ถ้าเขาเสกเด็กยักษ์เข้าท้องฉันอีกคนล่ะ
‎ทรงต้องทําแล้ว
‎ฉันบังคับท่านไม่ได้
‎นายพูดว่าท่านเสร็จกิจกามไปแล้ว ‎ต่อหน้าพระราชชนนี
‎เป็นนายจะให้กษัตริย์ทํายังไง
‎แสดงความห่วงใย
‎- ห่วงใยเหรอ ‎- ห่วงใย
‎ฉันจะแนะให้ทรงแสดงความห่วงใยบ้างแล้วกัน
‎ส้ม
‎เอาไปให้ห้องเครื่องเตรียมให้สมเด็จฯ เสวย
‎เราเก็บส้มเองได้ บริมสลี่ย์
‎พ่ะย่ะค่ะ สมเด็จฯ
‎ส้ม
‎ในหลวงทรงส่งของขวัญมาให้สมเด็จฯ
‎อยู่ที่โถงพระโรง มีสาส์นมาด้วยพ่ะย่ะค่ะ
‎(เราไม่เคยอยากให้ท่านเดียวดาย ‎จอร์จ อาร์)
‎ไหนเอาของขวัญมาดูซิ
‎นั่นตัวอะไร
‎- ของขวัญจากในหลวงพ่ะย่ะค่ะ ‎- แต่มันตัวอะไร
‎คิดว่าเป็นสุนัขพ่ะย่ะค่ะ
‎ไม่ใช่
‎สุนัขต้องตัวใหญ่สง่างาม
‎อย่างพินเซอร์ เชพเพิร์ด ชเนาเซอร์ เกรทเดน
‎นี่มัน... กระต่ายพิการ
‎พรุ่งนี้เราอยากพบนางสนองพระโอษฐ์
‎ทรงอยู่ในช่วงดื่มน้ําผึ้งพระจันทร์ ไม่อาจจะ...
‎เราทําได้และจะทําด้วย ไม่ต้องมาห้าม
‎สมเด็จฯ กระหม่อมเป็นคนเดียว
‎ที่จะไม่มีวันท้วงติงห้ามพระองค์
‎แต่ทว่ากระหม่อม
‎จะทูลบอกวิธีที่ดีที่สุดเสมอ ‎ในการทําเรื่องต้องห้ามเหล่านั้น
‎เขาห้ามไม่ให้เราพบนางสนองพระโอษฐ์ ‎ช่วงดื่มน้ําผึ้งพระจันทร์
‎คงไม่งามนักหากสมเด็จพระราชินี ‎จะให้ทุกนางเข้าเฝ้า
‎เราน่าจะอยากปิดข่าว
‎แล้วถ้าเราอยากปิดข่าว
‎เราจะไว้ใจเลดี้แดนเบอรี่ได้ไหม
‎ชาเป็นอย่างไรบ้าง ชอบหรือเปล่า
‎ชารสเลิศมากเพคะ สมเด็จฯ
‎น้องหมางามเหลือเกินเพคะ สมเด็จฯ
‎กระต่ายพิการต่างหาก
‎ขออภัยเพคะ สมเด็จฯ
‎ทรงเมตตาเชิญหม่อมฉันมาดื่มชา
‎โปรดให้นางสนองฯ เข้าเฝ้าทีละคนหรือเพคะ
‎เปล่า
‎บริมสลี่ย์บอกว่าคุณปิดข่าวเก่งที่สุด ‎เพราะเรายังอยู่ในช่วงดื่มน้ําผึ้งพระจันทร์
‎เรื่องนั้นไปได้สวยมากนะ ลืมบอก
‎เป็นการดื่มน้ําผึ้งพระจันทร์ชั้นเลิศ
‎สามีของเราเป็นยอดสามี
‎เขามอบเจ้าตัวกระต่ายอะไรนี่ให้
‎หม่อมฉันขอพูดตรงๆ ได้ไหมเพคะ
‎กระหม่อมจะอยู่หน้าประตู ห่างไปไม่เกินห้าก้าว
‎ช่วยพูดตรงๆ หน่อยเถอะ ที่นี่ไม่มีใครพูดเลย
‎ได้
‎ก่อนอื่น พระองค์ทรงโกหกไม่เก่งเลย
‎หม่อมฉันไม่เชื่อสักคําเรื่องดื่มน้ําผึ้งพระจันทร์นั่น
‎อย่าลองทําแบบนั้นอีกต่อหน้าวงสังคมนะเพคะ
‎ได้อื้อฉาวแน่
‎ช่วงดื่มน้ําผึ้งพระจันทร์ของหม่อมฉัน ‎เป็นหายนะแท้ๆ
‎ในคืนแต่งงานก็ไม่รู้ว่าจะเจอกับอะไร
‎เขาทั้งแก่หงําและไม่มีความอดทน
‎ทุกอย่างช่างเจ็บปวดและค่อนข้างน่ากลัว
‎ถ้าคืนแต่งงานไม่สมบูรณ์แบบหรือดีเลิศ ‎ก็ไม่เป็นไรหรอกเพคะะ
‎สมเด็จฯ เพคะ
‎ทรงผ่านคืนแต่งงานแล้วใช่ไหม
‎เขาทั้งใจร้าย หยาบคายและเห็นแก่ตัว
‎เขาอยากไปให้พ้นๆ เราว่าเขาคงรู้สึกแย่
‎แถมเขาดูเหมือนไม่เข้าใจเลยว่า ‎ทําไมเราไม่อยากให้เขาไปอยู่ที่ตําหนักคิว
‎โดยที่เราต้องอยู่ตรงนี้และไม่มีใครคุยด้วย
‎แล้วยังให้ตัวประหลาดนั่นมา
‎ราวกับให้มาแล้วจะมีอะไรดีขึ้น ‎แต่มันชดเชยไม่ได้กับ...
‎สมเด็จฯ เพคะ หม่อมฉันยังพูดตรงๆ ได้ใช่ไหม
‎หม่อมฉันหมายถึงสัมพันธ์ฉันสามีภรรยา
‎สมเด็จฯ กับในหลวงมีสัมพันธ์กันแล้วใช่ไหม
‎จะต้องมี...
‎สมเด็จฯ เพคะ ‎ชาร์ล็อตต์ ถ้าไม่ได้มีสัมพันธ์กัน
‎ก็ถือว่ายังไม่ได้แต่งงานกับกษัตริย์
‎ตําแหน่งในวังหลวงจะหมิ่นเหม่
‎การทดลองครั้งยิ่งใหญ่ก็หมิ่นเหม่ด้วย
‎พระเจ้า ทรงมีสัมพันธ์แล้วใช่ไหม
‎รู้หรือเปล่าว่านี่พูดถึงอะไร ที่ว่าต้องมีสัมพันธ์
‎ร่วมเตียงกันน่ะ
‎มันเกี่ยวกับไอ้การทดลองครั้งยิ่งใหญ่นี่ด้วยรึ
‎เรียกบริมสลี่ย์เข้ามาดีกว่า
‎เราต้องใช้กระดาษเปล่ากับดินสอ
‎เขาต้องสอดเข้าไปกี่ครั้ง
‎กี่ครั้งก็ได้เท่าที่จําเป็นเพคะ
‎แล้วใช้เวลานานแค่ไหน
‎บางครั้งก็รู้สึกนานเป็นชาติ
‎เราจะชอบไหม
‎หม่อมฉันไม่เคยชอบ
‎แต่หม่อมฉันก็ไม่เคยคิดว่าเราจะต้องชอบ
‎เหมือนงานที่ต้องทํามากกว่า
‎ถ้าทํากับคนที่ชอบก็อาจจะไม่รู้สึกแบบนั้น ‎หม่อมฉันก็ไม่รู้เพคะ
‎แต่เราไม่ได้ชอบจอร์จ
‎เราจึงไม่เห็นว่าทําไมต้องวุ่นวายกับเรื่องพรรค์นี้
‎นั่นไม่...
‎สมเด็จฯ เพคะ ที่นี่อังกฤษ
‎เพิ่งมีพระราชินีโดนจับตัดหัวไปเมื่อไม่นานมานี้
‎เพราะไม่มีลูก
‎เรื่องแบบนั้นไม่มีทางเกิดขึ้น
‎เรื่องแบบนั้น...
‎สมเด็จฯ เพคะ
‎นี่เรื่องสําคัญ
‎ทรงเป็นคนแรกในหมู่พวกเรา
‎ทรงต้องรักษาตําแหน่งให้มั่นคง
‎ก็ใช่ แต่นี่ไม่ใช่ความผิดของเรา
‎เห็นๆ อยู่ว่าเขาไม่ได้ต้องการเรา
‎และเราก็บังคับใจเขาให้อยากทํากับเราไม่ได้
‎นั่นอาจเป็นเรื่องที่ดีด้วย ‎ถ้าเราไม่ใช่ราชินีและไม่ได้แต่งงานกับเขา
‎ทุกคนอาจลืมเรื่องทั้งหมดนี้ไปได้ ‎เราก็จะได้กลับบ้านเสียที
‎นั่นปอมเมอเรเนียน
‎กระต่ายพิการของพระองค์น่ะ
‎เป็นสุนัขพันธุ์หนึ่ง
‎หายากมาก
‎เป็นปอมเมอเรเนียนพันธุ์แท้
‎พวกนั้นไม่ยอมให้เขาร่วมล่าสัตว์ใช่ไหม
‎พวกนั้นไม่ยอมให้เขาร่วมล่าสัตว์
‎ทําอย่างกับเราจะจับส่งไปหอคอยลอนดอน
‎เราแค่สั่งให้แต่งงาน
‎นั่นอาจเป็นคําสั่งที่ทําตามได้ยากเพคะ
‎ง่ายจะตาย
‎หากุลสตรีมีบรรดาศักดิ์เหมาะสมสักคน ‎แต่งงานแล้วผลิตลูกออกมา
‎พิธีกรรมนี้เก่าแก่พอๆ กับประเทศอังกฤษ ‎ใครๆ เขาก็ทํากัน
‎ไวเคาน์เตสวิธวาไวโอเล็ต บริดเจอร์ตัน ‎พ่ะย่ะค่ะ สมเด็จฯ
‎มานั่งกับเราเลย
‎สมเด็จฯ เพคะ
‎ขอบพระทัยที่ทรงกรุณาเชิญหม่อมฉัน
‎คาดไม่ถึงเลยนะ
‎เราคิดว่าน่าจะเรียกผู้เชี่ยวชาญมาช่วย
‎ผู้เชี่ยวชาญหรือเพคะ
‎คุณมีลูกหลายคน
‎เพคะ จริงเพคะ
‎เราก็มีลูกหลายคน
‎ตามพระราชอัธยาศัยเพคะ
‎คุณได้จัดงานแต่งสองงานในเวลาสองปี
‎ทําได้ยังไง
‎ทําอะไรเพคะ
‎ทําให้ลูกๆ อยากแต่งงาน
‎เอ่อ...
‎ถ้าลูกเรามีความรักก็ง่ายหน่อยเพคะ
‎- ความรักรึ ‎- เพคะ
‎ความรักแก้ปัญหาได้มากมาย
‎เราจะพูดตรงๆ แล้วกัน ‎ไหนๆ ทุกคนก็เป็นผู้ใหญ่กันหมดแล้ว
‎ลูกชายเราทุกคนมีความรัก ‎แต่ดันไปรักกับสามัญชน
‎รักกับพวกคาทอลิก รักกับนางละคร
‎และรักกับหญิงที่แต่งงานแล้ว
‎ความรักไม่ใช่ปัญหาของพวกนั้น
‎ความรักได้ผลิต
‎ลูกหลานนอกสมรสกว่าห้าสิบคน ‎ให้แก่สถาบันกษัตริย์
‎อุ๊ยตาย
‎เลดี้แดนเบอรี่ก็มีลูกหลายคน ‎อาจพอให้คําแนะนําได้
‎ลูกแค่สี่คน พวกนั้นให้เกียรติหม่อมฉัน
‎ด้วยการย้ายไปอยู่ห่างไกลคนละทวีป
‎อีกอย่าง การแต่งงานเป็นหน้าที่
‎ไม่ใช่ความสุข
‎แต่ก็อาจเป็นความสุขล้นพ้นได้
‎และอาจเป็นโทษสาหัสตลอดชีวิตได้เช่นกัน
‎ชีวิตคู่มอบอะไรให้เราเยอะมาก
‎เพื่อนคู่คิดมิตรคู่ใจ ประเพณี ครอบครัว
‎ความอบอุ่น และถ้าสละเวลา ‎ทําความรู้จักสนิทสนมกัน
‎การจับคู่อาจไม่ได้เริ่มต้นที่ความรัก ‎แต่รักงอกงามขึ้นได้
‎ความรักอาจแบ่งบาน ‎แม้กลางสวนดอกไม้ที่หนามแหลมคมที่สุด
‎ความรักแบ่งบาน
‎เปรียบเปรยเป็นดอกไม้หวานชื่นจนเราจะคลื่นไส้
‎แต่ก็ชื่นชมเหตุผลของคุณ
‎เราจะหาเมียให้ลูกๆ เอง แล้วสั่งให้แต่งงาน
‎ปล่อยพวกนั้นไปกังวลเรื่องความรักทีหลัง ‎หลังจากผลิตรัชทายาทแล้ว
‎- นั่นไม่ใช่สิ่งที่หม่อมฉัน... ‎- บริมสลี่ย์
‎บอกให้สมุหพระราชวัง
‎รวบรวมรายชื่อสตรีทั่วยุโรปที่เหมาะเป็นเจ้าสาว
‎ขอบใจ
‎ยินดีเพคะ สมเด็จฯ
‎นอนได้แล้ว ปอมปอม
‎มาสายนะ
‎อีกเดี๋ยวท่านจะตื่นแล้ว
‎ก็ความห่วงใยของนายมันขาสั้น
‎- ว่าแต่ต้องการอะไร ‎- นายยอมให้คนเข้าเฝ้าเหรอ
‎- คนเดียว ‎- นี่ช่วงดื่มน้ําผึ้งพระจันทร์
‎แค่เลดี้แดนเบอรี่คนใหม่ ฉันชอบหล่อน ‎หล่อนไม่เอาไปบอกใครหรอก
‎หล่อนไม่จําเป็นต้องบอกใคร
‎พวกคนใช้คุยกัน ‎วังหลวงรู้แล้วว่าหล่อนไปที่ตําหนัก
‎ถ้าอย่างนั้น อาจถึงเวลาบอกความจริงต่อกัน
‎คนของนายมีปัญหาอะไร
‎ทําไมเขาไม่มาขึ้นเตียงกับเจ้าสาว
‎ห่วงแต่โลกฝั่งของตัวเองเถอะ
‎ปอมปอม
‎แล้วพระราชชนนีต้องการอะไรกับเธอ
‎ฉันไม่รู้ค่ะ
‎ตระกูลฝั่งฉันต่างหากที่เคยมีไมตรี ‎กับในหลวงองค์ก่อน
‎นั่นก็จริง
‎เธอมันไม่ใช่คนสําคัญ
‎- ฉันไม่ใช่คนสําคัญ ‎- แล้วจะทรงอยากเจอเธอทําไม
‎ฉันไม่รู้ ฉันไม่ได้รู้จักคนพวกนี้
‎ที่รักขา
‎ฉันว่าต้องเป็นเพราะคุณแน่เลยค่ะ
‎คุณและชื่อเสียงของคุณ ‎ทําให้พวกนั้นอยากจะพบฉัน
‎ฉันสัญญาว่าจะกลับมาเล่าให้ฟังละเอียดยิบ
‎ได้ไหมคะ
‎ก็คงจะต้องได้
‎เล่าเรื่องที่ไปเข้าเฝ้าพระราชินีมาโดยละเอียด
‎หม่อมฉันไม่ค่อยเข้าใจ
‎- ไปเข้าเฝ้าสมเด็จพระราชินีมาไม่ใช่รึ ‎- ใช่เพคะ
‎เราสั่งให้เล่ามาโดยละเอียด
‎เราดื่มชากัน
‎ดื่มชากัน
‎- เพคะ ‎- แล้ว
‎- ได้พบกับสุนัขทรงเลี้ยง ‎- สุนัข
‎เพคะ ทรงเลี้ยงพันธุ์ปอมเมอเรเนียน
‎คุยกับพระราชินีเรื่องอะไรกัน
‎สําคัญด้วยหรือว่าผู้หญิงสองคน ‎คุยอะไรกันยามดื่มชา
‎เวลาดื่มชามักจะคุยเรื่องเสื้อผ้าอาภรณ์ ‎การจัดดอกไม้
‎หรือการปักผ้า เรื่องซุบซิบในฤดูสังคม
‎ถ้ากล้าหน่อยก็คุยเรื่องงานดนตรีชิ้นล่าสุด
‎- กระหม่อมว่าแม่คนนี้ไม่น่าจะรู้ ‎- หล่อนรู้
‎อกาธ่า
‎เรารู้ว่าปกติเวลาดื่มชาจะคุยกันเรื่องอะไรกัน
‎แต่การดื่มชาครั้งนี้คุยเรื่องอะไร
‎ชาครั้งนี้หรือเพคะ
‎เธอกําลังจงใจเลี่ยงคําตอบ อกาธ่า
‎- เราไม่ยอมเด็ดขาด ‎- เลดี้แดนเบอรี่
‎ว่าอะไรนะ
‎เลดี้แดนเบอรี่
‎นั่นคือบรรดาศักดิ์ของหม่อมฉันเพคะ
‎บรรดาศักดิ์ที่ทรงมีพระกรุณาธิคุณแต่งตั้งให้เอง
‎เลดี้อกาธ่า แดนเบอรี่
‎หม่อมฉันจําได้เรื่องหนึ่งในการดื่มชาครั้งนี้
‎นั่นคือเมื่อได้ทราบว่าพระราชินีองค์ใหม่ยังไม่รู้ตัว
‎ว่าตําแหน่งของเราทั้งคู่ใหม่เอี่ยมอ่อง
‎นั่นช่างเป็นหัวข้อที่น่าสนใจ ‎ในการดื่มชาครั้งต่อไป จริงไหมเพคะ
‎เราน่าจะลองคุยกันแบบลูกผู้หญิง
‎กระหม่อมจัดการให้ดีกว่า
‎- หากลอร์ดบิวต์อยู่ด้วย... ‎- เราว่าเราจัดการได้
‎เธอทําให้เราคาดไม่ถึง
‎เรานึกว่าเธอเป็นคนเงียบๆ
‎หม่อมฉันไม่ได้เงียบ ‎สามีก็แค่เป็นคนหนวกหูมาก
‎เลดี้แดนเบอรี่
‎เราจําเป็นต้องรู้เรื่องราวในตําหนักบัคกิ้งแฮม
‎เราต้องการสายข่าวที่ไว้ใจได้
‎เข้าใจใช่ไหม
‎เข้าใจเพคะ
‎ดีมาก
‎ตามประเพณีแล้ว เมื่อมีการปูนยศ
‎จะต้องมาพร้อมเบี้ยหวัดและศักดินา
‎คฤหาสน์
‎หากไม่มีของเหล่านั้น ‎ยศถาบรรดาศักดิ์ก็เป็นแค่ลมปาก
‎เราทุกคนต่างมีความต้องการที่จําเป็นเพคะ
‎เธอต้องการเงินสินะ
‎ทรงลืมไป
‎สาเหตุที่กษัตริย์องค์ก่อน พ่อสามีพระองค์ ‎รู้จักตระกูลของหม่อมฉัน
‎เพราะพ่อสามีของหม่อมฉันก็เป็นกษัตริย์
‎และประเทศเซียร์ราลีโอนมั่งคั่งมาก
‎เรามีเงินอยู่แล้ว
‎มีมากกว่าคนในสังคมชั้นสูงส่วนใหญ่เสียอีก
‎หม่อมฉันต้องการ ‎ไม่ให้สามีถูกกีดกันจากสโมสรไวท์
‎ต้องการให้สามีของหม่อมฉัน ‎ได้รับเชิญไปร่วมล่าสัตว์
‎ต้องการเดินข้ามถนนไปยังห้องเสื้อชั้นยอดได้
‎ต้องการที่นั่งดีที่สุดในโรงอุปรากร
‎ได้คืบจะเอาศอก
‎ขออะไรมากเกินตัว
‎หัดสํานึกบุญคุณบ้าง
‎ทรงพูดเองว่าจําเป็นต้องรู้ ‎เรื่องราวในตําหนักบัคกิ้งแฮม
‎ขอเดาว่าสาเหตุที่จําเป็นต้องรู้
‎เป็นเพราะลอร์ดบิวต์เชื่อว่าทรงคุมสถานการณ์ได้
‎เพราะถ้าทรงคุมไม่ได้ ‎สภาขุนนางเล่นงานพระองค์แน่
‎นั่นไม่จริงหรือเพคะ
‎ระวังให้ดี เลดี้แดนเบอรี่
‎หม่อมฉันแค่ชี้ให้เห็น
‎ทรงจําเป็นต้องรู้เรื่องราวในตําหนักบัคกิ้งแฮม
‎เราก็จําเป็นต้องเท่าเทียมกับคนในวงสังคมชั้นสูง
‎เราสํานึกบุญคุณต่อกันได้นะเพคะ
‎สวัสดี ชาร์ล็อตต์
‎สวัสดี
‎คืนนี้เราขอมาร่วมทานมื้อค่ําได้ไหม
‎มื้อค่ํารึ
‎มื้อค่ํา นี่ท่าน...
‎มื้อค่ําเนี่ยนะ
‎ชาร์ล็อตต์
‎ท่านจะไปไหน
‎ไม่รู้ หนีให้ไกลจากท่าน ไปที่ไหนก็ได้ที่ไม่มีท่าน
‎ชาร์ล็อตต์
‎ชาร์ล็อตต์ ถ้าจะเปิดโอกาสให้เรา... ‎หยุดเดินเดี๋ยวนี้นะ
‎เรารู้ตัวว่าท่านไม่มีเหตุให้ชอบเรา
‎ไม่มีเหตุให้เชื่อใจเรา
‎เราแต่งงานกับท่าน ‎แล้วก็หายตัวไปอยู่ในหอดูดาว
‎จากนั้นก็มาร่วมทานมื้อค่ําราวกับว่า...
‎แต่ถ้าจะสละเวลาให้เราสักคืนหนึ่ง
‎เราจะพาไปดูว่าใจเราไปอยู่ไหนมา
‎นั่นอาจไม่พอให้ท่านยกโทษให้เรา ‎แต่อย่างน้อยก็อาจทําให้เกลียดเราน้อยลง
‎ดูสิ เห็นหรือยัง
‎ไม่เห็นอะไรทั้งนั้น
‎ตั้งใจหน่อยสิ
‎เราจะตั้งใจได้ยังไงในเมื่อท่านคอยส่อง ‎หายใจรดต้นคอและบอกให้ตั้งใจ
‎- เราขอปรับโฟกัสนิดเดียว ‎- ช่วยขยับไปให้เรา...
‎โอ๊ยตายจริง นั่นอะไร
‎นั่นคือวีนัส
‎วีนัส ดาวศุกร์น่ะนะ เราดูดาวศุกร์อยู่รึ
‎ใช่แล้ว เราศึกษามันอยู่
‎กําลังจะเกิดปรากฏการณ์หาดูยาก
‎ดาวศุกร์จะโคจรในแนวโค้งพิเศษ ‎จนกระทั่งมาอยู่ในจังหวะ
‎ให้เราวัดขนาดของดาวนั้นได้อย่างแม่นยํา
‎และเราจะรู้ระยะทางจากโลกไปถึงดวงอาทิตย์
‎ปรากฏการณ์ "ดาวศุกร์ผ่านหน้าดวงอาทิตย์"
‎จะเป็นคืนที่น่าดูชมมากทีเดียว
‎มันช่าง...
‎แหม จอร์จ มันช่างสวยจริงๆ
‎สวยมาก
‎ท่านมาทําแบบนี้นี่เอง
‎ท้องฟ้ามันมีอะไรบางอย่าง
‎บนโลกนี้ โลกที่เรามีอํานาจมหาศาล ‎มีแต่คนคอยเอาอกเอาใจ
‎คงดีที่ได้เตือนใจตัวเองว่าเราเป็นเพียงฝุ่นธุลี
‎เป็นเพียงจุดเล็กๆ ในจักรวาล
‎เราจะได้รู้จักถ่อมตน
‎การเป็นกษัตริย์นั้น... อันตราย
‎โลกของเราถูกสั่งให้หมุนรอบตัวเรา
‎มันทําให้เราเห็นแก่ตัว
‎เรานึกไม่ออกเลยว่ามันเจ็บปวดโหดร้ายแค่ไหน ‎ที่เราทําลายคืนแต่งงานของท่าน
‎นั่นก็คืนแต่งงานของท่านเหมือนกัน
‎เราขอโทษจริงๆ
‎ใช่ แต่เราไม่ให้อภัย
‎ยังไม่ให้
‎ยังไม่ให้ก็ยังดี
‎อย่างน้อยยังมีความหวัง
‎ก็ไม่แน่
‎คือว่า
‎แทบจะเรียกไม่ได้ว่านั่นเป็นคืนแต่งงานของเรา
‎เพราะเราไม่ได้อยู่ในค่ําคืนนั้นด้วยกัน
‎มีคนบอกไว้เหมือนกัน
‎เรามาเริ่มกันใหม่ได้นะ
‎ลองใหม่อีกครั้ง
‎หากท่านเต็มใจ
‎ก็...
‎ฟังแล้วช่าง...
‎เป็นความคิดที่เข้าท่าดี
‎แปลว่าคืนนี้ท่านจะกลับบ้าน ‎ที่ตําหนักบัคกิ้งแฮมใช่ไหม
‎เราจะกลับบ้านที่ตําหนักบัคกิ้งแฮม
‎"เราไม่อาจเดินทางด้วยรถม้าคันเดียวกัน"
‎แต่เรานั่งมาด้วยกันทันทีหลังแต่งงาน
‎กฎมณเฑียรบาลอารักขาการสืบบัลลังก์ ‎เพราะหลังแต่งงาน
‎เป็นไปไม่ได้ที่ท่านจะตั้งครรภ์ ‎ว่าที่กษัตริย์องค์ถัดไป
‎ตอนนี้ก็ยังเป็นไปไม่ได้
‎คนไม่รู้กันนี่
‎และหลังจากคืนนี้... จะมีแน่
‎อีกสักครู่เจอกัน
‎อยากดื่มอะไรให้ชื่นใจ ‎หลังจากเดินทางมาไกลไหม
‎อยากสิ ขอบคุณ
‎ท่านสวยลืมหายใจ
‎ชุดสวยจริง
‎แต่มีกระดุมจิ๋วเยอะแยะไปหมด
‎จู่ๆ เราก็กังวลว่านางข้าหลวงเลือกผิดชุด
‎เราปลดกระดุมเก่งมาก
‎ชาร์ล็อตต์
‎รู้ไหมว่าต้องทําอะไรในคืนแต่งงาน
‎รู้ รู้ทุกอย่าง
‎เคยเห็นภาพวาด
‎มีคนสาธยายให้ฟังว่าจะเกิดอะไรขึ้น
‎ดีที่ได้รู้
‎แต่เราไม่ชอบที่หัวเราต้องกระแทกหัวเตียงซ้ําๆ
‎พอจะเลี่ยงได้ไหม
‎ได้สิ มีทางเลี่ยงได้เสมอ
‎(จีอาร์)
‎นี่บ้านเราเหรอ
‎แน่ใจเหรอ
‎สาส์นจากวังหลวงเขียนไว้ว่าอย่างไรล่ะคะ
‎สาส์นบอกว่านี่คือบ้านของเรา
‎ทั้งตัวบ้าน ที่ดิน
‎ลูกชายมีสิทธิ์เข้าเรียนที่อีตัน
‎น่าจะมีฝูงปศุสัตว์อยู่ที่ไหนสักแห่งด้วย
‎กุญแจอยู่นี่
‎ไม่เคยนึกว่าจะอยู่จนได้เห็นวันนี้
‎เธอรู้ไหมว่ามันเกิดขึ้นได้ยังไง
‎ไม่รู้เลยค่ะ
‎ฉันจะบอกให้ว่าเกิดขึ้นได้ยังไง
‎กษัตริย์เห็นตัวจริงของฉัน
‎เห็นคุณค่า คุณความดีของฉัน
‎ทรงเข้าใจว่ายุคสมัยเก่าๆ ผ่านไปแล้ว
‎และนี่คือโลกใหม่
‎โลกที่คนเป็นคน
‎ไม่ว่าคนผู้นั้นจะมาจากที่ใด
‎นี่อาจเป็นจุดเริ่มต้นของยุคใหม่จริงๆ
‎- ฉันเชื่อว่า... ‎- เงียบเลย แม่คุณ
‎ฉันจะไปลองไขกุญแจ
‎เขาออกไปขี่ม้าหรือไม่ก็เดินเล่น ‎เราจะจัดมื้อเช้าให้
‎เราอยากทานอาหารกับเขา
‎กระหม่อมว่ายังไม่ได้เสด็จออกไปพ่ะย่ะค่ะ
‎พอดีมีแขกมาเยือน
‎ในกรณีนั้นคือเรื่องการเมือง
‎อย่าให้แม่ต้องถาม
‎ลูกไม่ได้ขอให้แม่ถาม
‎นี่ไม่ใช่เรื่องของแม่ นี่คือชีวิตแต่งงานของลูก
‎ชีวิตแต่งงานของลูกเป็นเรื่องของวังหลวง
‎ชีวิตแต่งงานของลูกเป็นเรื่องของรัฐสภา
‎ชีวิตแต่งงานของลูกเป็นเรื่องของประเทศนี้
‎เรื่องนี้จะผิดพลาดไม่ได้
‎แม่ต้องรู้ว่า ‎ลูกได้ร่วมเตียงกับหล่อนอย่างถูกต้องหรือยัง
‎- บัลลังก์... ‎- แม่บอกว่าลูกต้องแต่งงานเพื่อบัลลังก์
‎ก็แต่งแล้ว
‎แม่ว่าต้องหว่านเสน่ห์ ‎เพื่อให้บัลลังก์นั่งสะดวกขึ้น
‎ลูกก็พยายามที่สุด ‎แม่บอกว่าอย่าให้หล่อนรู้จักตัวจริงของลูก
‎เพราะลูกต้องปกป้องความลับใต้บัลลังก์ ‎ลูกก็ไม่เผยใจ
‎แม่สั่งให้ร่วมเตียงกับหล่อน ‎ลูกก็ทําแล้ว ลูกเข้าใจ!
‎เข้าใจกระจ่างแจ้งตั้งแต่ลมหายใจแรกในชีวิต
‎ลูกเกิดมาเพื่อความสุขหรือความทุกข์ ‎ของชาติอันเกรียงไกรนี้
‎ดังนั้นจึงต้องทําสิ่งที่ขัดแย้ง ‎กับความปรารถนาภายในใจ
‎ลูกทําตามหน้าที่ไม่เคยบิดพลิ้ว
‎มงกุฎที่เทินไว้ฝังแน่นในตัวลูกราวกับคมมีด
‎ไม่จําเป็นต้องอธิบายแล้วท่านแม่
‎บัลลังก์นี้คือลูกเอง
‎เราจะทานมื้อเช้าแล้ว
‎ไม่จําเป็นต้องรอพระเจ้าอยู่หัว
‎รายชื่อผู้คู่ควรเป็นเจ้าสาวของพระโอรส ‎จากสมุหนายกพ่ะย่ะค่ะ
‎ขอบใจ บริมสลี่ย์
‎มื้อเช้าน่ากินจริงๆ
‎ไปแล้วรึ
‎พระชนนีเสด็จกลับแล้วพ่ะย่ะค่ะ ‎กระหม่อมไปส่งเอง
‎แล้วชาร์ล็อตต์ล่ะ
‎สมเด็จฯ กําลังเสวยมื้อเช้า ‎หากทรงอยากร่วมโต๊ะ กระหม่อมจะ...
‎ให้กระหม่อมเรียกหมอไหม ใต้ฝ่าพระบาท
‎ไม่ต้อง
‎ไม่เป็นไร ไม่ต้องใช้หมอ
‎เรียก เรียกหมอมาที
‎ชาร์ล็อตต์
‎จะไม่ได้ล่วงรู้เด็ดขาด
‎คําบรรยายโดย ศันสนีย์ โอบอ้อม